2019 සිට මේ දක්වා ළමා සහ කාන්තා අපචාර පැමිණිලි හැට නවදහසක්  කාන්තා කටයුතු රාජ්ය ඇමැතිනී ගීතා කියයි
මෙරට තුළ 2019 වසරේ සිට මේ දක්වා ළමා අපචාර හා ළමා හිංසන මෙන්ම කාන්තා අපචාර සහ කාන්තා හිංසන 69748 ක් සිදුව ඇති බව කාන්තා කටයුතු රාජ්ය ඇමැතිනී ගීතා කුමාරසිංහ මහත්මිය පාර්ලිමේන්තුවේදී ඊයේ 06දා පැවසුවාය ඒ අතරින් 52460 ක්ම ළමා අපචාර හා ළමා හිංසන බවත් කාන්තා අපචාර සහ කාන්තා හිංසන ප්රමාණය 17288 ක් බවත් ඇය සඳහන් කළාය ඒ අතරින් ළමා අපචාර හා ළමා හිංසන වැඩි වශයෙන්ම සිදුව ඇත්තේ 2021 වසරේදී බවත් එම ප්රමාණය 11187 ක් බවත් පැවසූ ඇමැතිනිය කාන්තා අපචාර සහ කාන්තා හිංසන වැඩි වශයෙන්ම සිදුව ඇත්තේ ද එම වසරේ බවත් එය 4976ක් බවත් පැවසුවාය මෙම ළමා කාන්තා හිංසන සහ අපචාර පැමිණිලිවලින් 3330ක් සමථයට පත්ව ඇති බව කී ඇමැතිනිය ඉතිරි පැමිණිලි සම්බන්ධයෙන් ද නීතිය ක්රියාත්මක කිරීමට කටයුතු කළ බව කීවාය කෑගල්ල දිස්ත්රික් මන්ත්රිනී රාජිකා වික්රමසිංහ මහත්මිය විසින් වාචික පිළිතුරු අපේක්ෂාවෙන් විමසන ලද ප්රශ්නයකට පිළිතුරු දෙමින් ගීතා කුමාරසිංහ මහත්මිය මේ බව සඳහන් කළාය අකිත පෙරේරා රනිල් ධර්මසේන